|  |  |
| --- | --- |
| Ing. Ľuboš Hlinka |  |
| Konateľ |  |
| IBM International Services Centre s.r.o. |  |
| Krasovského 14,Bratislava 851 01  |  |
|  |  |  |

 Dňa: 17.3.2020

Vážený pán konateľ a zástupcovia zamestnávateľa,

rád by som sa ako zástupca zamestnancov spoločnosti v IBM ISC informoval ohľadom situácie, ktorá predchádzala aktuálnemu emailu o výskyte vírusového ochorenie COVID-19 u zamestnancov v IBM ISC v budove T115 a neskôr v budove na Einsteinovej.

Odborová organizácia považuje informáciu poskytnutú emailom zamestnancom dňa 13.3.2020 a ďalšiu dňa 16.3.2020 za nedostatočnú.

Zamestnanci majú právo a zamestnávateľ povinnosť oznámiť zamestnancom všetky relevantné informácie z ktorých je možné odvodiť úroveň bezprostredného ohrozenia (BOZP) každého z nich. To sa podľa nášho názoru v danej situácii nestalo.

V informačnom emaile bolo paušálne oznámené, že došlo k výskytu v budove T115 a neskôr v budove na Einsteinovej, ale nie o konkrétnej osobe, príp. poschodí, či oddelení, kde táto osoba pracuje, alebo sa zdržiavala.

 Z medializovaných informácií vyplýva, že inkubačná doba môže trvať viac ako dva týždne. Spoliehať sa výhradne na informáciu dotknutého zamestnanca s kým konkrétne za posledné 2-4 týždne prišiel do užšieho kontaktu považujeme za nedostatočné, resp. hraničiace s nezodpovednosťou.

Reálne je málokto schopný spätne sa rozpamätať na všetky takéto hypoteticky rizikové kontakty.

Preto aj informácia, že bude zamestnancom oznámené keď prišli do kontaktu s infikovaným zamestnancom je podľa nás absolútne zmätočná.

To, či s daným zamestnancom niekto prišiel do kontaktu môžu s akou takou pravdepodobnosťou potvrdiť len samotní zamestnanci.

Keďže však tento vírus vydrží na umelohmotných povrchoch niekedy až 72 hodín je dokonca aj úplne správne vyhodnotenie priameho kontaktu s dotknutým zamestnancom nedostatočné.

Nakoľko sa jedná o zdravie Vašich zamestnancov, ako aj zdravie ich rodín, príbuzných, či priateľov a každej inej osoby, s ktorou prídu do kontaktu v najbližších týždňoch Vás v danom prípade vyzývame buď o oznámenie mena infikovanej osoby všetkým zamestnancom (po súhlase dotknutej osoby) a častí budovy v ktorej sa obvykle zdržiaval. Alebo alternatívne o poskytnutie dostatočne presných a podrobných informácií na základe ktorých bude reálne samostatne a spoľahlivo vyhodnotiť či mohlo dôjsť k prenosu tohoto ochorenia na konkrétneho zamestnanca.

Treba si uvedomiť, že nedostatočná informovanosť zamestnancov v tomto prípade znamená reálne životohrozujúcu situáciu nielen pre nich, ale aj ich rodiny.

Zároveň žiadame informácie ohľadom krokov a opatrení zamestnávateľa na ochranu zdravia pri práci, na ktoré má odborová organizácia ako zástupca zamestnancov právo najmä podľa §149, ods. 1.a) a 1.e) Zákonníka práce.

Za rýchlu odpoveď vopred Ďakujeme.

 **Ján Štriho Mag. iur. Emil Grula** **Andrej Žvásta**

Predseda ROD IBM ISC @uniJA ZO ECHOZ uniJA ZO ECHOZ uniJA